Вядома, што падлеткі бачаць у бацьках узор для пераймання і з часам становяцца ў многім падобнымі на іх, таму неабходна ўсведамляць сілу ўласнага ўплыву на дзяцей і кантраляваць свае дзеянні. Калі гаварыць сыну ці дачцэ, што нельга цэлы дзень сядзець у смартфоне, і пры гэтым самім не вылазіць з-за камп’ютара, то дзіця ўспрыме не словы, а дзеянні. Тое ж і з цыгарэтамі, алкаголем. Нават палітычныя погляды дзяцей, як правіла, падобны да бацькоўскіх.